JohanHeinsen/ENO huggingface dataset:
Berlingske Tidende, 1818-02-06
Fredagen den 26de Februar førstkommende, om Eftermiddagen Kl. Vimellem 2 og 4, bliver ved offentlig Auction, i Følge Forliig og Execution, første Gang opraabt til Bortsælgelse: Gaarden No. 134 i Amaliegaden. Conditionerne blive forinden Auctionen til Eftersyn hos Prokurator Høst, boende paa Hiørnet af Vimmelskaftet og Hyskenstræde No. 141. gangne Farver Johannes Bigums Stervboegaard paa Vestergade her i Aalborg, bestaaende af 8 Fag 2 Etage Muur- og Bindingsværkshuus, indrette til Beboelse og Farverie, samt 9 Fag Halvtagshuus, med Gaardsrum og Hauge, bliver ved en Auction, som derover er berammet at holdes i Gaarden selv den 26de Februar førstkommende, om Formiddagen Kl. 10 Slet, til Bortsælgelse opraabt, og Høistbydende tilslaget paa de ved Auctionsstedet bekiendtgiørende Conditoiner, hvor iblandt er, at Kiøbesummen paa Lidet nær kan blive staaende imod 1ste Prioritet og lovlig Rente. Saasnart Gaarden er solgt fortsættes Auctionen over Farverie=Inventarierne og Meublerne. Kløger. Aalborg, den 21de Januar 1818. Fredagen den 27de Februar førstkommende, Eftermiddag Kl. imellem 2 og 4, O bliver ifølge Execution og Udlæg, ved Auction 3die og sidste Gang opbudet og til den Høistbydende absolut og uden videre Auctionsholdelse bortsolgt: Huset nye No. 152 i Vester=Qvarteer i Gaasegaden her i Staden, der bestaaer at et Forhuus til Gaden 4 Fag 2 Etager høi med Qvist over 2 Fag, et Halvtags Sidehuus, 4 Fag, 2 Etager høi, et Baghuus 3 Fag, 2 Etager høi og nok et Sidehuus af Tømmer og Bræder. Et lidet Gaardsrum, broelagt, deri en Portion fersk Pompevand med Opstander og Jern Pomperedskab. i Værelserne er 4 JernKakkelovne, og Bygningerne ere i Brand=Cassen forsikkrede for 2000 Rbd. S. .V. Conditionerne, hvorefter bemeldte Huus sælges, ere til Eftersyn hos Procurator Palme i Huset No. 31, store Kannikestræde. Tredagen den 27de Februar førstkommende, Eftermiddag Kl. imellem 1 og 3, i O bliver ifølge Execution og Udlæg ved Auction 3die og sidste Gang opbudet for til den Høistbydende absolut og uden videre Auctions Holdelse at bortsælges: Huset nye No. 69 i Nørreqvarteer i Studiistrædet her i Staden, der bestaaer af et Forhuus til Gaden, 3 Fag, 4 Etager høi, med Kielder under de 2de Fag, et grundmuret Baghuus, 2 Fag, 3 Etager høi, et halvtags Sidehuus, 1 Etage høi, indrettet til Roestald og 2 Bærmehouge. J Baghuset er indrettet Brændeviinsbrænderie med Pande, Svaletønde og Mædskekar m. v. Til Stedet et maadeligt Gaardsrum, hvori er et Locum og en Portion fersk Pompevand. J Værelserne ere 4 Jern Kakkelovne, og til Stedet Brandredskab; Bygningerne er i Stadens Brandkasse forsikkrede for 8200 Rbd. S. V. Conditionerne og Vurderingsforretningen ere til Eftersyn hos Procurator Palme, store Kannikestræde No. 31.
Berlingske Tidende, 1818-02-06
J Følge Reqvisition fra Udlægshaveren Hr. Krigsraad Hunk paa Karlsbøll, I bliver den Rasmus Laursen i Valle, i Hiøs Herred, Aarhuus Amt tilhørende Selveiergaard af Hartkorn 2 Tdr. 4 Skpr. 2 Fdkr. 1 Alb. med tilhørende Konge- og Kirketiender, og den Peter Sørensen i Overgaard i samme Herred, og Amt tilhørende Selveiergaard, af Hartkorn 2 Tdr. 7 Skpr. 2 Album med tilhørende Konge- og Kirketiender, stillet til offentlig Auction, 1ste Gang den 3die Marts, 2den Gang den 17de Marts og 3die Gang til absolut Bortsalg den 31te Marts førstkommende. Første og anden Auction holdes paa Lysgaard og Hids Herreders Contoir, men 3die Auction paa Eiendommene selv. Dalsgaard, den 21te Januar 1818. Holstein, Herredsfoged.
Berlingske Tidende, 1818-02-06
Onsdagen den 4de Marts næstkommende, Formiddag Kl. 10, bliver efter vedkommende Panthaveres Begiering, grundet paa foregaaet Forliig og Execution, foretaget offentlig Auction 2den Gang udi og over Smedemester Jacob Wiigs paaboende Gaard No. 122 i Skidengyden her i Byen, til Bortsælgelse efter de paa Auctionsstedet bekiendtgiørende Conditioner. Aarhuus, den 3die Febr. 1818. Auctions-Directionen. forsdagen den 5te Marts førstkommende, om Formiddagen Kl. 10, bliver efter Reqvisition fra Directionen for det Kongelige danske Dugmanufactur afholdt offentlig Auction over de Kongelige Klæde=Fabriksbygninger med Jnventarium her i Staden. Bygningerne bestaae af: 1) En Hovedbygning til Prindsensgade med 2 Sidebygninger, der ialt udgiø38 Fag, hvoraf de 83 Fag ere Grundmuur. Bygningen er ved afhiemlet Taxation vurderede til 26,037 Rbdlr. 2 Mk. 2) En Hovedbygning til Kiøbmagergade med 3 Sidebygninger som ialt udgiør 68 Fag, nemlig 47 Fag af Grundmuur og 21 Fag af Bindingsværk. Med denne Hovedbygning, som er taxeret til 15,460 Rbd. 68 s. N. V., følger tillige en Jordlod paa 3 ½ Skp. Land, samt en complet Sprøite. Derefter bliver Fredagen den 6te Marts til samme Tid afholdt Auction overden Kongelige Farveriegaard med Jnventarium. Gaarden bestaaer af : en Hovedbygning med 3 Sidebygninger, der ialt udgiør 43 Fag Bindingsværk, som med anventarium og Jndretninger ere taxeret til 7,421 Rbd. 5 Mk. 4 s. N. V. Auctionen holdes i fornævnte Bygninger. Jblandt Conditionerne, som forinden Auctionen ere tilligemed Jnventarie=Listerne til Eftersyn hos Hr. Prokurator Seidelin her i Byen, er denne: at kuns 1/2 Deel af Kiøbesummen betales til næste Juni Termin og af Resten 12 Deel i hvert af de paafølgende 10 Aar. Fridericia, den 26de Januar 1818. Lang. Auctions-Directeur.
Berlingske Tidende, 1818-02-06
Løverdagen den 7de Marts næstkommende, om Formiddagen Kl. 11, lader & Directionen for det Kongel. danske Dug=Manufactur ved offentlig Auktion bortsælge, det Hs. Kongelige Majestæt tilhørende og 1 Miil her fra Byen ved Brevstrup beliggende Farverie med Bygninger, som bestaaer af 16 Fag Fyr Bindingsværk med 8 Fag grundmuret Kielder under Gaards= og Haugeplads samt Farverieredskaber, bestaaende af Kobber og Tin, Farvekiedler m. v., hvilket alt ved edeligt Taxationsforretning er ansat til 3648 Rbd. N. V. - Auctionen afholdes i bemeldte Farveriegaard, hvor Conditionerne og Jnventarie=Listen skal blive Lysthaverne bekiendtgjort, og som imidlertid ligger til Eftersyn hos Prokurator Seidelin her i Byen. Herredscontoiret i Fridericia den 20de Januar 1818. Buhl, Auctions-Directeur.
Berlingske Tidende, 1818-02-06
rsdagen den 10de Marts førstkommende, om Formiddagen Kl. 10, lader Directionen for det Kongelige danske Dug Manufactur ved offentlig Auktion bortsælge, den 1 Miil Norden for Weile beliggende Greis Meel= og Valke mølle med tilhørende Bygninger, Farverie=Indretninger, Inventarier, og de til Stedet hørende Jorder, hvilke Eiendomme efter edelig afhiemlet Taxationsforretning er ansat til Værdie 34921 Rbd. 4 s. N. V. Saavel Conditionerne, som den over anførte Eiendom afholdte Taxationsforretning med indbefattet Jnventariiliste er til Eftersyn hos Hr. Procurator Seidelin i Fridericia. Weile, den 15de Januar 1818. Dahl, Auktionsdirecteur.
Berlingske Tidende, 1818-02-09
Udenlandske Efterretninger.
Berlingske Tidende, 1818-02-09
London, den 30te Januar. Ved Parlamentets Forsamling i forgaars har Lord Castlereag foreslaaet Condolence=Deputationer til Dronningen og Prinds Leopold angaaende Prindsesse Charlottes Dødsfald. Motionen blev ogsaa antaget, endskiønt man bemærkede, at Huset ikkuns pleied at afsende Deputationer til Kongen. - Sir Fr. Burdet har under samme Forsamling indleveret adskillige Petitioner om en ParlamentsReform.
Berlingske Tidende, 1818-02-09
I Underhuset er der i gaar bleven antaget en Bil, ifølge hvilken Habeas-Corpus Acten igien skal træde i Kraft.
Berlingske Tidende, 1818-02-09
Paa Mr. Grensells Spørgsmaal til Skatkammer=Kanzleren, om den Act, ifølge hvilken den Engelske Bank ikke er forpligtet til at betale i klingende Mynt, og som udløber den næste 5te Juli, vilde blive fornyet - svarede Skatkammer=Kanzleren: at Banken, havde truffet saadanne Forholdsregler, at den kan være i Stand til igien at begynde sine Udbetalinger i klingende Mynt til den Tid som Parlamentet har fastsat; heller ikke kiendte han nogen Omstændighed i Landets indre Stilling, eller i dets politiske Forhold til andre Magter, som skulde kunne giøre hiin Jndskrænknings Vedvaarelse nødvendig; men, som bekiendt, havde fremmede Magter lagt taget Forholdsregler ved deres Finantzer af saadan Art, at Parlamentet mueligen vilde see sig sat i den Nødvendighed, endnu at lade Indskrænkningen bestaae saa længe, som de umiddelbare Jndvirkninger af disse Overeenskomster vare mærkelige. Mr. Tierney fandt ikke dette Svar bestemt nok, og yttrede, at det, istedet for at hæve al Tvivl og forekomme Speculationer, vilde foraarsage en gandske modsat Virkning. Alle vente med Utaalmodighed Efterretninger fra det faste Land, for at see Coursen og erfare de fremmede Magters Operationer.
Berlingske Tidende, 1818-02-09
Prinds Leopold, hvis Sundhed daglig forbedrer sig, har den 26de første Gang igien besøgt Weymouth.
Berlingske Tidende, 1818-02-09
Paris, den 27de Januar. Lord Wellington ventes i Dag atter hertil fra London. Sex at hans Adjutanter ere allerede indtrufne. Rygtet, at hans Gemalinde skulde være ankommet, er ugrundet.
Berlingske Tidende, 1818-02-09
Lovudkastet om Pressefriheden, som med faa Forandringer blev antaget af de Deputertes Kammer, er af Pairernes Kammer forkastet.
Berlingske Tidende, 1818-02-09
Hr. Scheffer er formedelst hans Skrivt over Frihedens Tilstand, i Frankrig, hvilket bliver anseet for oprørisk og constitutionsstridigt af Tuatpolitiets Tribunal paalagt 3 maanedligt Fangenskab, en Bød af 20000 Franker, og, efter at have stillet en Caution af 100 Franker for hans gode Opførsel, sættes han i 1 Aar under Politiets Opsigt. Desuden er hans Skrivt forbudt, og Dommen paa den Dom fældtes Bekostning offentlig opslaget. Hr. Scheffer har erklære Appel.
Berlingske Tidende, 1818-02-09
Ved Høitideligholdelsen af Ludvig den 14des Dødsdag har Kongen, den 21de dennes, benaadet 6 Forbrydere.
Berlingske Tidende, 1818-02-09
J den Kongelige Almanak er et heelt Ark forblev nutrykt. Dette skal indeholde den Franske Geistlighed. Først efter Antagelsen af Loven og Concordatet vil den blive officielt anført. Debatterne over Recruterings=Loven vedvare i de Deputeredes Kammer endnu stedse med megen Livlighed. Fyrsten af Benthelm og hans Broder, Prinds Wilhelm, som en Generalmajor i Østerrigsk Tieneste, ere ankomne til Paris. Den nye Dey i Algier, som undertrykkede den anden mod han reiste Opstand, har afskediget sin af Tyrker bestaaende Livvagt og har nu allene Negere om sig. - For 4 Uger siden er Beyen af Oran myrdet, hans første Minister fængslet, og der er foregaaet en total Forandring med alle Byens Øvrighedspersoner. Den nye Bey, ved Navn Cassan, er en Tyrk, han er ankommen til Oran den 26de December med et Følge af 3600 Mand. Man har her faaet en Avis fra Buenos Ayres, som er forsynes med Fristatens Vaaben, og paa det andet Blad af samme Avis findes Bekiendtgiørelse om en stor Mængde Slavers Salg.
Berlingske Tidende, 1818-02-09
Cambray, den 19de Januar. Den 23de vil hele Hertugens Hovedqvarteer afgaae til Paris, et Beviis for, at sammes Ophold der vil blive af længere Varighed. Skiønt Hoved-Anledningen til de nærværende existerende vigtige Forhandlinger er temmelig bekiendt, saa er dog deres Resultat ikke at forudsee.
Berlingske Tidende, 1818-02-09
Madrid, den 15de Januar. Gouverneuren i Gibraltar har under 31te December f. A. sendt en Skrivelse til den commanderende General i Leiren ved St. Roch Don Alos, hvori det blandt andet hedder: Jeg erholder just nu en af 26de dennes fra Oran dateret Depesche, hvori man melder mig, at Pesten vedbliver at foraarsage Ødelæggelser i Bona og Constantine og tillige endnu hersker i Algier, hvor den daglig bortriver henimod 30 Personer. Beyen af Oran er for 4 Uger siden myrdet og hans Efterfølger er ankom men hertil med en Bedækning af 300 Mand &c. - 12 af hans Soldater ere underveis døde af Pesten. Reisende, som daglig ankomme, forsikre dog, at Sundhedstilstanden i Oran er meget god formedelst den vedvarende Kulde og megen Regn. Det er imidlertid klart, at Pesten griber og sig af Vesten til, og det er at frygte, at den snart vil trænge til Oran; man maa derfor med stor Streng, hed holde over Qvarantaine=Anstalterne, for at beskytte sig mod et saa skrækkeligt Onde som Pesten.
Berlingske Tidende, 1818-02-09
Skrivelse fra Jtalien af 16de Januar. Den til det Kongelige Franske Hof bestemte Nuntius, Monsignor Zea har af Paven erholdt Modbefaling. Denne Udsættelse tilskrives den ugunstige Modtagelse, som det afsluttede Concordat har fundet i Frankrig.
Berlingske Tidende, 1818-02-09
Kronprindsen af Bayern er den 3die Januar ankommet til Neapel. Han vilde der den 12te bivaane Høitidelighederne paa Kongens Fødselsdag, og den 14de fortsætte sin Reise til Grækenland.
Berlingske Tidende, 1818-02-09
Genua den 10de Januar. Vor Vice-Consul i Algier er for nogle Dage siden ankommen hertil, og har overbragt derfra høist selsomme og næsten utroelige Efterretninger. Følgende er kortelig Jndholdet af samme: For kort siden blev en Sardinsk Brig taget af Algierske Røverskibe i det Middellandske Hav, opbragt til Algier, og, under Forevending at at dets Passe ikke vare i behørig Stand, erklæret god Prise. Vor Consul protesterede naturligviis mod denne uretfærdige Dom, og begav sig tilligemed de øvrige udenlandske Consuler samtlig til Deyen, for personligen at nedlægge Besværing over denne Voldsomhed. Deyen modtog Consulerne omringet af sin Garde med draget, Sabel i Haanden. Næstforløbne Aften var en anden selsom Udaad paa Deyens befaling bleven udøvet. Denne havde nemlig ladet den Engelske Consuls Søn tilligemed tvende Niecer paa offentlig Gade gribe, Ynglingen kaste i et Fængsel og Pigerne slæde i sin Harem. Da nu ved den Andients, som de samtlige Consuler havde hos Deyen, den Engelske Consul besværede sig over denne Udaad, og trængte paa Frigivelsen af hans Familie, geraadede Deyen i en saadan Hede, at han befalede en Officeer, saafremt Udleveringen maatte skee, at afhugge Hovedet af den Engelske Consuls Søn, og lade det lægge ned paa Audientssalens Dørtærskel. Faderen, som erfor befalingen, blev saa grebet af Bestyrtelse, at han bad sine Colleger for Øieblikket ikke at trænge meere paa denne Gienstand. Dagen derpaa erholdt den Sardinske Vice-Consul befaling øieblikkelig at forlade Algier ; endnu samme Nat blev hans Datter ham paa voldsom Maade fraranet, og ligeledes indspærret i Deyens Harem hos de tvende i Tyrkiske Dragter allerede omklædte Englænderinder.
Berlingske Tidende, 1818-02-09
Schweiz, den 28de Januari. Baron Dumont ankom den 16de Jan. i den Maylandske Regierings Ærinde til Tessin. Han overbragte Landammand Maggi og Statsraad Sacchi tvende Skrivelser, ved hvilke Grev Merillo, Vicepræcident ved hiin Regiering, tilkiendegav disse Magistratspersoner, Hs. Majestæt Keiserens Tilfredshed med den af dem viste Jver og Beredvillighed til at vedligeholde den gode Forstaaelse mellem begge Regieringerne; og til Beviis paa den Keiserlige Yndest over : bragte han Landammanden en Gulddaase med Keiserens Navnetræk af Diamanter og Hr. Sacchi en Ring med et lignende Navnetræk Anledningen til denne Yttring af den Keiserlige Naade var, at den Lombardiske Regiering i Mayland for nogen Tid siden besvære de sig over Bogtrykker Landix i Mendris, som blandt andet havde aftrykket den i adskillige Blade indførte falske Protestation fra Hendes Kongelige Høihed Erkehertuginde Marie Lonise. Regieringen i Tefsin lod da strax hans Presse lukke, og forviiste ham selv ud af 5 Cantonet; de aftrykte Exemplarer bleve borttagne, den bekiendte Mod Erklæring indrykket Lani=Tidenden, og Regieringen i Mayland blev underrettet om den Tessinske Regierings bestemte Villie, intet at taale, som kunde være Naboestaten ubehageligt. Allerede dengang var denne Declaration bleven meget forbindtlig besvaret af Regieringen i Mayland.
Berlingske Tidende, 1818-02-09
Da Pestaloz den 12te Januari høitideligholdt sin 73de Fødselsdag, erklærede han, at de 30,000 Livrer, som hidtil vare indkomne, ved Salget af hans Verker, skulde anvendes til et bestandig Fond for et Opdragelses-Jnstitut for Fattige efter hans Plan. Jfølge Efterretninger fra Wallis, beskjæftiger man sig der med tvende nyelig opdagede Saltkilder. Den ene ligger 2 Mile fra Sitten i Dalen Erolena tæt ved Rhone, og blev allerede benyttet i Aaret 1622, men er siden forladt igien. Den anden ligger i Chippis i Districtet Siders. Landraadet har udsat 150 Louideren for det første Forsøg af en Sagkyndig.
Berlingske Tidende, 1818-02-09
J Capuziner=Klosteret i Sitten lever som Vicarius endnu en Veteran af den gamle Schweizergarde, nemlig Pater SecundusLauretan fra Lenk. Han var som Feldtpræst i Thulleriernes Slot den mærkværdige 10de August 1792. Man har forlangt en Decoration og Pension for ham.
Berlingske Tidende, 1818-02-09
Wien, den 24de Januar. Nu har ogsaa Deputationen fra de Gallitiske Stænder, i hvis Spidse Præsidenten, Friherre von Hauer, befandt sig, havt den Ære, at aflægge dens Opvartning hos Deres Majestæter, for, ligesom Stænderne i de øvrige Provindser, at overrække Hos Majestæt Keiserinden en Morgengave. Denne bestod i 20,000 Ducater. Samme Dag havde Stænderne fra Kongeriget Jllyrier, under Hofraad Grev von Choteks Anførsel, den Ære i lige Øiemed at opvarte Deres Majestæter, og at overlevere Hs. Keiserlige Majestæt en Morgengave paa 15,000 Ducater.
Berlingske Tidende, 1818-02-09
Den 28de Januar. Som det hedder, vil den endnu i Neapel værende Friherre v. Koller blive udnævnt til Internuntius ved Hoffet i Constantinopel.
Berlingske Tidende, 1818-02-09
Baron von Maltiz har den 10de December i Constantinopel overgivet Storviziren sit Creditiv som Kongelig Preusisk Chargs d'Aftaires ved Porten. Kornpriserne falde her, Gud være lovet, endnu daglig. I Ungarn er dette ogsaa Tilfældet, endskiøndt det er bleven tilladt at udføre et stort Qvantum til Bayern.
Berlingske Tidende, 1818-02-09
Triest, den 16de Januar. Den 9de dennes blev den herværende Børsdeputation fra Landzuberniumets Side meddeelt efterstaaende Bekiendtgiørelse :"Den høie Central=Sanitets=Commission i Genua meddelede ved Skrivelse af 27de December f. A. den herværende Magistrat Efterretning om; at ifølge overeensstemmende Udsigende af 2de til Genua den 20de December fra Algier ankomne Capitainer - var den hele Algierske Escadre, som i et Par Maaneder havde krydset ved Gibraltar, den 19de Novbr. kommen tilbage til Algier, og strax bleven aftakket. Videre have ogsaa disse samme 2 Skibsfører erklæret det for et feil Rygte, at Pesten skulde have hersket ombord paa denne Escadre, hvorimod alt Mandskabet befandt sig vel. J Algier selv hersker ved Pesten endnu bestandig; men den har dog aftaget noget, og de Dødes Antal indskrænker sig nu til 15 eller 20 om Dagen.
Berlingske Tidende, 1818-02-09
Constantinopel, den 24de Januar. Et Jilbud fra Cairo har nu paa det fuldstændigste bekræftet de store og afgiørende Seire over Wechabiterne, som Rygtet allerede havde forkyndt. Disse Omstændigheder har her vakt en saa meget større Glæde, som de kunne drage det fuldkomne Nederlag af denne for Jslanismen saa farlig blevne Sect til Følge, naar, som man formoder, dens Hovedstad snart vil falde i vore Hænder. Imellem det 63 og 49 Janischar=Kammer udbrød for omtrent 14 Dage siden en blodig Strid, formedelst hvilket Aggen blev afsat og forviist.
Berlingske Tidende, 1818-02-09
Efterretninger fra Tokat melde, at den til Porten bestemte Persiske Gesandt er paa sin Reise, men at denne kun langsomt gaaer for sig, da han medbringer Elephanter og andre Dyr for Sultanen.
Berlingske Tidende, 1818-02-09
Alexandrien, den 2den Januar. Ægypten er nu en Samlingsplads for Fremmede af alle Folkeslag, men især for Franske Officere; som strax blive ansatte af Pascha Bey. Denne Pascha har i det mindste 80, Mand Kiernetropper foruden hans Tilhæng af Araber og hans Albanesiske Garde, som er 25000 Mand stærk, og er ham meget hengiven Et talrigt Artillerie over sig daglig paa Fransk Maade, og viser, naar det ledes af Franske Officere, megen Duelighed. Paschaen anseer sig ogsaa for afhængig, og lader, for at vise dette, præge Mynter med sit Navn. Forgiæves har Storherren hidtil søgt at bevæge ham til at opgive denne udøvelse af Souverainitets=Retten; men Paschaen undlader imidlertid ikke at gjøre Storsultanen, Foræringer. Paschaen er en meget dristig Mand. Han lader i øvre og nedre Ægypten anlægge Europæiske Manufacturer paa passende Steder, og lader i Frankrig, Jtalien og Schweiz hverve duelige Haandverkere af alle Slags. Han skal ogsaa have til Hensigt at sende en Deel Indfødte til Frankrig under Forevending af, at lade dem opdrage paa Fransk Maade; men egentlig er det for at give dem Leilighed til at gjøre sig bekiendt med Franske Manufacturer, og engang i Tiden at indføre dem i deres Fædreneland. Paschaen kiøbte i Calcutta 2 Fregatter af Engelsmændene, for at beskytte den Handel som han over det røde Hav driver paa Jndien. Han lod selv i samme Hensigt bygge 2 Krigskibe i Strædet ved Babelmandeb, og en Fregat paa 40 Kanoner i Alexandrien. J Europas og Amerikas betydeligste Handelspladse har han indrettet Commissionshandel. Han driver for sin egen Regning den hele Ægyptiske Handel, og for at giøre den saa fordeelagtig som muelig, har han taxeret alle Landets Producter meget lavt, og befalet alle, under stor Straf, ikke at afsætte dem til andre end ham. Han sælger dem siden for det Tidobbelte til Kiøbmændene. Paa denne Maade opdynger han uhyre Rigdomme paa sine Undersaatters Bekostning. Da han desuden regierer med megen Strenghed, saa er han hadet af Alle, men Jngen vover at røre sig.
Berlingske Tidende, 1818-02-09
Warschau, den 26de Januar. Paa Grund af en Skrivelse fra Hr. Zeltner i Solothurn, for henværende Minister for Schweizer=Republiquen ved det Franske Hof, til den Polske Minister, Statssecretair Hr. von Sobolewskii Moscau, hvori samme meddeeltes Underretning om General Koscinsko's Afgang, lod Keiseren ved Ministeren i en Skrivelse af F. December f. A. ham sin Deeltagelse ved Tabet af denne General bevidne. Paa Vice-Kongens Jndberetning til Keiseren, at det er et al meent Ønske, at lade General Kosciusskos Aske hvile i fædrenelandsk Grund, har Keiseren i smigrende Udtryk hertil meddeelt sit Biefald, med Tilføiende, at hans Gesandt i Schweiz vil blive paa. lagt, at foranstalte Liget overleveret til de hertil bestemte Personer.
Berlingske Tidende, 1818-02-09
Som det nu hedder bliver Keiseren ventet her den 13de Marts, og Rigsdagen aabnet den 25de samme Maaned.
Berlingske Tidende, 1818-02-09
Rotterdam, den 28de Januar. I Gaar Nat geraadede hos en herværende Bøsseskjæfter et Fad Krudt i Brand, hvorved Huset sammenstyrtede, 2 Børn dræbtes, 2 andre Personer stærkt saaredes, og de tilstødende Bygninger leed meget.
Berlingske Tidende, 1818-02-09
Blandede Efterretninger. Den 13de Januar ere Arrestanterne i den bekiendte Mordsag fra Rode; transporterede derfra til Alby paa 4 Vogne. Foruden de i Vognene værende Gensdarmer blev Transporten escorteret af 36 Gensdarmer, ligesaa mange Dragoner og 100 Mand Jnfanterie. Den 21de ankom Transporten til Alby. Mad. Manson er flere Gange bleven forhørt, og hver Gang i adskillige Tider. Den 9de Februar skal Assiseretten aabnes.
Berlingske Tidende, 1818-02-09
Handels-Efterretninger. Lissabon, den 1ste Januar. J vor Handel er det for nærværende Tid stille; Colonialproducter ere høie i Prisen og kun lid Afsætning derpaa. Alle Kornsorter stige dagligen, og da man kun kan forvente liden Tilførsel, saa troer man, at Priserne komme til en Høide, hvori de i adskillige Aar ei have været. Skibsfragterne ere kun faa og lave. Papiirspenge tabe 16 p. Ct.
Berlingske Tidende, 1818-02-09
Danzig, den 20de Januar. J de sidste otte Dage ere atter 500 Læster Hvede solgte for fra 715 til 800 Fl., 70 Læster Rug a 370 Fl., 60 Læster Byg a 260 Fl., til at afskibes i Enden af Marts Maaned. Det Kornforraad, som endnu ikke er solgt, bestaaer i omtrent 100 Læster Hvede, 1800 Læster Rug, 140 Læster Byg og 10 Læster Ærter. Ved det nu indtrufne Tøveir har Tilførselen ophørt, dog tør man haabe, at saasnart Slæder igien kunne pas sere Veien, eller ogsaa Weichselen ved længer vedvarende Toveir bliver befriet fra Jis, der da vil komme rigelig Tilførsel, og at Priserne, som Følge deraf, ifald Opkiøben og Speculationerne ikke skulde vedvare, ville falde. Det nye Korn er særdeles godt og veie tungt; man seer Hvede til 132 Pd., Rug til 124 Pd. og Byg til i 108 Pd.